LT Europos Sąjungos oficialusis leidinys C 432/16

Paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2014/C 432/09)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr. 1151/2012 51 straipsnį (1).

PAKEITIMO PARAIŠKA

TARYBOS REGLAMENTAS (EB) Nr. 510/2006

dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2)

PAKEITIMO PARAIŠKA PAGAL 9 STRAIPSNĮ

„PRESUNTO DE BARRANCOS“ / „PALETA DE BARRANCOS“

EB Nr. PT-PDO-0105-0010-7.7.2010

SGN ( ) SKVN ( X )

1. Pakeista specifikacijos dalis

—

☒

—

☒

—

☐

—

☐

—

☒

—

☐

—

☒

—

☐

—

☒

2. Pakeitimo (-ų) pobūdis

—

☒

—

☐

—

☐

—

☐

3. Pakeitimas (-ai)

3.1. Produkto pavadinimas

Į specifikaciją įtraukiama nuoroda „Paleta de Barrancos“, nes mentės – priekinis kumpis po brandinimo, tradiciškai vadinamos „Paleta de Barrancos“, į specifikaciją jau įtrauktos.

3.2. Produkto aprašymas

Produkto „Paletas de Barrancos“ aprašymas pateikiamas specifikacijoje ir bendrajame dokumente. Produkto „Paleta de Barrancos“ (kaip ir žaliavos) savybės aprašytos išsamiai, nes jis gaminamas iš kiaulės priešakinės kojos, o „Presunto de Barrancos“ – iš užpakalinės kojos.

„Paleta de Barrancos“ – mėsos gabalas, visais aspektais tapatus „Presunto de Barrancos“, išskyrus svorį, nes jo gamybai naudojamos to paties gyvulio, iš kurio mėsos gaminami kumpiai, priešakinės kojos.

Iš pradžių į paraišką „Paleta de Barrancos“ kilmės vietos nuorodos apsauga nebuvo įtraukta, nes praeityje šį produktą ūkiai gamindavosi tik savam vartojimui ir kartais jį pardavinėdavo vietos mastu. Pasikeitus vartojimo įpročiams ir kadangi tai yra mažesni mėsos gabalai, gaminami pagal tokį patį gamybos metodą, t. y. turi tokias pačias savybes kaip ir „Presunto de Barrancos“, dabar produktas ekonomiškai gyvybingas ir turi reputaciją, todėl jį siūloma vienodai apsaugoti.

Tai suteiks gamintojams tinkamų priemonių geriau identifikuoti ir populiarinti šiuos specifinius produktus ir kartu juos apsaugos nuo nesąžiningos praktikos.

Įtraukiant „Paleta de Barrancos“ nuorodą taip pat ketinama užtikrinti sąžiningą atlygį menčių gamintojams, kurie teiks aiškią informaciją apie ypatingas šio produkto savybes ir ryšį su geografine vietove, kad vartotojai galėtų šį produktą įsigyti saugiai ir patikimai.

3.3. Gamybos būdas

Lentelėje pateikiama informacija apie įvairių auginimo etapų trukmę, gyvulių pašarų kilmę ir kokybę, taip pat nurodomi trumpiausi tukinimo ir galutinio ganymo laikotarpiai pagal vadinamąją šėrimo kalnų sąlygomis sistemą „montanheira“, kai gyvuliai ne trumpiau kaip 60 dienų ganomi kalnuose ir minta išimtinai ten esančiais gamtos ištekliais (t. y. žole ir gilėmis). Dėl to kiaulės įgyja menčių ir kumpių gamybai reikiamas savybes.

Etapai Laikotarpis Pašarai iš žaliavų geografinės vietovės Paršelis Nuo 45 iki 60 dienų Žindymas pienu; šėrimas gali būti papildomas kombinuotaisiais pašarais Augimas > 8,5 mėn. Grūdai, ražienos, natūrali ir kultivuota ganiava, pašarai Tukinimas ir galutinis ganymas (pagal šėrimo kalnų sąlygomis sistemą „montanheira“) > 60 dienų Išimtinai kalnų pašarai

Atsižvelgiant į tai, kad įtraukiama nuoroda „Paleta de Barrancos“, išsamiai aprašomi įvairūs šio produkto perdirbimo etapai. Toliau pateikiamoje lentelėje aprašoma abiejų produktų perdirbimo etapų trukmė.

Etapas Laikotarpis Kumpis Mentė Sūdymas Nuo 1 iki 1,5 dienos/kg Nuo 1 iki 1,5 dienos/kg Vytinimas Nuo 25 iki 45 dienų Nuo 25 iki 45 dienų Džiovinimas (vytinimas) > 6 mėn. > 4 mėn. Brandinimas > 6 mėn. > 4 mėn.

3.4. Ženklinimas etiketėmis

Priklausomai nuo produkto – mentės ar kumpio – pakuojant nurodoma: „Presunto de Barrancos – Denominação de Origem Protegida“ arba „Paleta de Barrancos – Denominação de Origem Protegida“.

Nuoroda į produkto galiojimo datą, partiją, pavadinimą, gamintojo pavadinimą ir adresą išbraukiama, nes tai reglamentuojama bendraisiais produktų ženklinimo etiketėmis teisės aktais. Sudėtinės dalys išvardijamos tik tais atvejais, kai kumpis apdorojamas alyvuogių aliejumi ir maltais pipirais.

Pagal nacionalinius reikalavimus dabar privaloma produkto etiketėje nurodyti sertifikacijos ženklą, kuriame nurodomas produkto pavadinimas ir atitinkami nuoroda, kontrolės įstaiga ir serijos numeris.

3.5. Specialios pjaustymo, trynimo, pakavimo ir kt. taisyklės

Pjaustymo gabalais ir griežinėliais procesas tikrinamas. Apribojimai, kur tai turi būti daroma, – panaikinti, nes negali turėti kokio nors poveikio produkto savybėms ir riboja produkto pardavimą kitu pavidalu.

3.6. Kontrolės įstaiga ir gamintojų grupė

Maisto produktų sertifikavimo įstaiga AGRICERT („Certificação de Produtos Alimentares Lda.“) yra kontrolės įstaiga, atsakinga už produkto atitikties tikrinimą, o Alentežo kiaulininkų asociacija ACPA („Associação de Criadores de Porco Alentejano“) – nauja gamintojų grupė.

BENDRASIS DOKUMENTAS

TARYBOS REGLAMENTAS (EB) Nr. 510/2006

dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (3)

„PRESUNTO DE BARRANCOS“ / „PALETA DE BARRANCOS“

EB Nr. PT-PDO-0105-0010-7.7.2010

SGN ( ) SKVN ( X )

1. Pavadinimas

„Presunto de Barrancos“ / „Paleta de Barrancos“

2. Valstybė narė arba trečioji šalis

Portugalija

3. Žemės ūkio produkto arba maisto produkto aprašymas

3.1. Produkto rūšis

1.2 klasė. Mėsos produktai (virti, sūdyti, rūkyti ir kt.)

3.2. Produkto, kurio pavadinimas nurodytas 1 punkte, aprašymas

„Presunto de Barrancos“ pavadinimas suteikiamas sūdytai, vytintai, brandintai, bet nerūkytai veislės „Alentejana“ (Sus ibericus) suaugusios kiaulės, kuri paskerdžiama 12–20 mėn., šlauniai.

Forma ir išorė: ilgo išilginio pjūvio, stilizuotas, profiliuotas arba suformuotos kulšelės formos, kaip reikalaujama pagal tradicinį pjaustymą, su išsaugota išorine luoba. Pertekliniai riebalai gali būti apipjaustomi. Kanopa išsaugoma, kad būtų lengviau identifikuoti.

Mažiausias svoris – 5 kg. Spalva skiriasi: nuo rožinės iki purpurinės raudonos. Perpjovus po ne trumpesnio kaip 6 mėn. vytinimo (brandinimo) laikotarpio ir ne trumpesnio kaip 6 mėn. brandinimo rūsyje laikotarpio, matomi tarpraumeniniai riebalai.

„Presunto de Barrancos“ gali būti parduodamas nepjaustytas arba supjaustytas (su kaulu arba be jo) gabalais arba griežinėliais.

„Paleta de Barrancos“ pavadinimas suteikiamas sūdytoms, džiovintoms, brandintoms, bet nerūkytoms veislės „Alentejana“ (Sus ibericus) suaugusios kiaulės, kuri paskerdžiama 12–20 mėn., priešakinėms kojoms.

Forma ir išorė: ilgo išilginio pjūvio, stilizuotas, profiliuotas arba suformuotais užapvalintais kraštais, kaip reikalaujama pagal tradicinį pjaustymą, su išsaugota išorine luoba. Pertekliniai riebalai gali būti apipjaustomi. Kanopa išsaugoma, kad identifikuoti būtų lengviau.

Mažiausias svoris – 3 kg. Spalva skiriasi: nuo rožinės iki purpurinės raudonos. Perpjovus po ne trumpesnio kaip 4 mėn. vytinimo (brandinimo) laikotarpio ir ne trumpesnio kaip 4 mėn. brandinimo rūsyje laikotarpio, matomi tarpraumeniniai riebalai.

„Paleta de Barrancos“ gali būti parduodamas nepjaustytas arba supjaustytas (su kaulu arba be jo) gabalais arba griežinėliais.

3.3. Žaliavos (taikoma tik perdirbtiems produktams)

„Presunto de Barrancos“ / „Paleta de Barrancos“ gamybai kaip žaliava gali būti naudojamos tik veislės „Alentejana“ kiaulių, veistų, užaugintų, šertų ir paskerstų nustatytoje geografinėje vietovėje, skerdenos.

Kumpiai– šviežios sunkesnės nei 6 kg šlaunys.

Mentės– šviežios sunkesnės nei 4 kg priešakinės kojos.

3.4. Pašarai (taikoma tik gyvūniniams produktams)

Ne trumpiau kaip 45 dienas paršeliai žinda pieną, šėrimas gali būti papildomas kombinuotaisiais pašarais. Po nujunkymo paršeliai auginami ganyklose pagal šėrimo kalnų sąlygomis sistemą „montanheira“. Auginti baigiama rugsėjo–spalio mėn. Per šį laikotarpį gyvuliai šeriami grūdais, koncentratais ir ražienomis iš žaliavos gamybos geografinės vietovės.

Tukinimui ir galutiniam ganymui pagal šėrimo kalnų sąlygomis sistemą „montanheira“ būdinga tai, kad gyvuliai ganosi kalnuose, t. y. jie minta išimtinai ten esančiais gamtos ištekliais (t. y. žole ir gilėmis). Šis laikotarpis sutampa su laikotarpiu, kai ąžuolai ir kamštiniai ąžuolai kalnuose sunokina giles, t. y. nuo spalio–lapkričio mėn. iki sausio–vasario mėn. Pagal šią sistemą gyvuliai auginami ne trumpiau kaip 60 dienų. Taip suteikiamos mentėms ir kumpiams gaminti norimos savybės.

Etapai Laikotarpis Pašarai iš žaliavų geografinės vietovės Paršelis Nuo 45 iki 60 dienų Žindymas pienu; šėrimas gali būti papildomas kombinuotaisiais pašarais Augimas > 8,5 mėn. Grūdai, ražienos, natūrali ir kultivuota ganiava, pašarai Tukinimas ir galutinis ganymas (pagal šėrimo kalnų sąlygomis sistemą „montanheira“) > 60 dienų Išimtinai kalnų pašarai

3.5. Specialūs gamybos veiksmai, atliktini nustatytoje geografinėje vietovėje

Žaliavos gamybai gyvulių veisimas, auginimas, tukinimas ir galutinis ganymas vyksta pagal šėrimo kalnų sąlygomis sistemą „montanheira“ ir jie skerdžiami nustatytoje geografinėje vietovėje. Gamyba, brandinimas ir džiovinimas vyksta nustatytoje perdirbimo geografinėje vietovėje.

3.6. Specialios pjaustymo, trynimo, pakavimo ir kt. taisyklės

Nereikalaujama.

3.7. Specialios ženklinimo etiketėmis taisyklės

Priklausomai nuo produkto – mentės ar kumpio – pakuojant nurodoma: „Presunto de Barrancos – Denominação de Origem Protegida“ arba „Paleta de Barrancos – Denominação de Origem Protegida“.

4. Glaustas geografinės vietovės apibūdinimas

Žaliavos gamybos geografinė vietovė (savivaldybės):

Alter do Šaunas, Kastelo de Vidė, Kratas, Marvaunas, Niza, Portalegrė, Avisas, Mora, Ponte de Soras, Aronšesas, Kampo Mažoras (išskyrus San Žoaun Baptistos parapiją), Elvasas (išskyrus San Pedro parapiją), Fronteira, Monfortė, Borba, Estremosas, Sozelis, Vila Visoza, Arajolosas, Evora, Montemor o Navas, Portelis, Vendas Novasas, Viana do Alentežas, Alandrualis, Moraunas, Redondas, Regengos de Monsarasas, Alkaser do Salis (išskyrus San Matias do Kastelo parapiją), Grandola (išskyrus Melideso parapiją), Alvitas, Beža, Kuba, Mertola, Vidigeira, Barankosas, Mora (Moura), Serpa, Alžustrelis, Almodovaras, Kastro Verdė, Fereira do Alentèžas, Origė, Odemyra (išskyrus Vila Nova de Mil Fonteso ir San Teotonijaus parapijas), Santjago de Kasenas (išskyrus Santo Andrė parapiją) ir Sinesas.

Perdirbimo geografinė vietovė (savivaldybė) – Barankosas.

5. Ryšys su geografine vietove

5.1. Geografinės vietovės ypatumai

Pietvakarių Iberijos pusiasalyje dėl vietovės dirvožemio, klimato ir aukštumų ypatumų susiformavusi žemės, miško ir ganyklų sistema žinoma „montado“ pavadinimu.

Šioje unikalioje pasaulyje ekologinėje sistemoje gausu ąžuolų giraičių, sausrai atsparios augmenijos ir žolynų, kurie prisitaikę prie nedidelio kritulių kiekio.

Priklausomai nuo dominuojančių rūšių, „montado“ gali augti kamštiniai ąžuolai (Quercus suber), akmeniniai ąžuolai (Quercus rotundifolia) arba jų mišrios giraitės. Jų geografinis pasiskirstymas pakrantėje ir šalies gilumoje skiriasi. Kadangi Atlanto vandenynas turi poveikio klimato sąlygoms, nuo jo priklauso, kokios rūšys auga. Dėl to kamštiniai ąžuolai (Quercus suber) dominuoja vakaruose, o akmeniniai ąžuolai (Quercus rotundifolia) – rytuose.

Šiai vietovei įprastas akmeniniais ir kamštiniais ąžuolais apaugęs kraštovaizdis – toks būdingas šalies pietuose: šiek tiek kalvota topografija, podirvis – akmeningas, dirvožemis – nederlingas, todėl jis labiausiai tinka miškams ir ganykloms. Reta savaiminė augmenija auga žemės posluoksnyje ir patenka į kiaulių mitybos racioną. Ši ekologinė sistema padeda išsaugoti dirvožemį ir apsaugo nuo erozijos. Kartu ji padeda užtikrinti labai svarbų pašarų šaltinį – gilių derlių.

Ypatingos Barankoso savivaldybės dirvožemio ir klimato sąlygos susidarė dėl Morenos kalnų (350 m virš jūros lygio) ir Adrilos bei Murtigauno upių artumo.

Savivaldybė išsidėsčiusi aukštumose ir jai būdingas Viduržemio jūros mikroklimatas: vyrauja pietvakarių (PV) ir vakarų (V) vėjai, kurių didžiausias greitis – 60 km/h, o metinis santykinis drėgnis – 70 %. Aukščiausios temperatūros liepos–rugpjūčio mėn. siekia 38–40 °C, o žemiausios gruodžio–sausio mėn. – 3–5 °C.

Dėl vietos mikroklimato kumpius ir mentes galima džiovinti, vytinti ir brandinti natūraliomis sąlygomis, jų nerūkant, kai kituose Portugalijos kumpių gamybos regionuose jie paprastai rūkomi.

Šis ypatingas gamybos metodas grindžiamas tradiciniais ir įprastais vietos metodais, kurie praktiškai nekito nuo neatmenamų laikų.

5.2. Produkto ypatumai

„Presunto de Barrancos“ / „Paleta de Barrancos“ pagaminami natūralaus vytinimo proceso pabaigoje Barankoso mikroklimate. Dėl aukštų temperatūrų vasarą kumpiai ir mentės pradeda „prakaituoti“, tada oleino rūgštis įsiskverbia į raumenų skaidulas ir taip visai mėsai suteikia specifinį aromatą, skonį ir savybes, pvz., riebumą ir riebalų tekstūrą, minkštumą ir išraiškingesnes aromatines savybes.

Šie produktai išimtinai gaminami iš veislės „Alentejana“ kiaulių, kurių genetinės savybės leidžia riebalams įsiskverbti į tarpraumeninį audinį ir dėl to produktui būdingas ypatingas marmuriškumas.

Skonis – švelnus ir subtilus, šiek tiek sūrokas, vietomis kiek prieskoningas, mėsa labai švelni ir sultinga. Jis aromatingas, tekstūroje nedaug skaidulų, taigi gana minkštas. Riebalai blizgūs, perlo baltumo, malonaus skonio. Konsistencija skiriasi priklausomai nuo pašarų ir suvartotų gilių kiekio.

5.3. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

Veislės „Alentejana“ kiaulės geriausiai prisitaikiusios misti gilėmis ir jas veiksmingiausiai paverčia mėsa. Dėl šio pavyzdinio gamtos išteklių panaudojimo, taip pat dėl šios veislės metabolinių savybių gaunama unikalių savybių turinti žaliava, glaudžiai susijusi su konkrečia geografine aplinka ir yra „Presunto de Barrancos“ / „Paleta de Barrancos“ gamybos pagrindas.

Taigi, nustatyta žaliavos gamybos geografinė vietovė sutampa su savivaldybėmis, kuriose vyrauja akmeniniais ir kamštiniais ąžuolais apaugusios vadinamosios „montado“ vietovės. Taip apibrėžiama veislės „Alentejana“ kiaulių auginimo vietovė.

Pagal sistemą „montanheira“, pasirinktą šių kumpių ir menčių gamybai, kai procesas kontroliuojamas nuo paršelių atsivedimo, užaugintų gyvulių mėsa turi ypatingų kokybinių savybių, o šios priklauso nuo jų šėrimo ir auginimo. Kiaulės auginamos pagal ekstensyvaus šėrimo kalnų sąlygomis sistemą „montanheira“. Dėl jų suvartotų gilių susiformuoja ypatinga riebalų rūšis – elastingi ir turintys polinesočiųjų riebalų rūgščių riebalai.

Nustatytos gamybos arba apdorojimo geografinės vietovės mikroklimatas leidžia mėsą džiovinti, vytinti ir brandinti natūraliai, nerūkant, kai kituose Portugalijos kumpių gamybos regionuose ji paprastai rūkoma. Todėl šis produktas turi tokių savybių, kuriomis jis išsiskiria iš kitų analogiškų produktų.

Perdirbimo geografinės vietovės klimato ypatybės leidžia produktą perdirbti natūraliomis klimato sąlygomis, lėtai ir ilgai, esant tokia temperatūrai ir drėgniui, dėl kurių produktas gali įgauti labai ypatingą tekstūrą, aromatą ir skonį, kuris turi unikalią reputaciją ir šlovę.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) OL L 343, 2012 12 14, p. 1.

(2) OL L 93, 2006 3 31, p. 12. Pakeistas Reglamentu (ES) Nr. 1151/2012.

(3) Pakeista Reglamentu (ES) Nr. 1151/2012.